armvectores/hy_wikipedia_2023 huggingface dataset:
Օստրովոկ (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ՕստրովոկՕստրովոկ (ուկրաիներեն՝ Острівок), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Օստրովոկ գյուղում բնակվում էր 373 մարդ։ Բնակավայրը զբաղեցնում է 1848 կմ² տարածք։ Բնակչության խտությունը կազմում էր 201,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գագիկ Ոսկանյան

Գագիկ Շավարշի Ոսկանյան (մայիսի 30, 1950(1950-05-30), Սիսիան, Հայկական ԽՍՀ, ԽՍՀՄ), Հայաստանի պետական գործիչ, Հայաստանի վերահսկիչ պալատի խորհրդի անդամ։


== Կրթություն ==
1967-1972 թթ. - սովորել և ավարտել է Հայկական գյուղատնտեսական ինստիտուտը՝ ինժեներ-տեխնոլոգի որակավորմամբ։
1979 թ. ընդունվել է ԽՍՀՄ ԳԱ տնտեսագիտամաթեմատիկական ինստիտուտի ասպիրանտուրան, որն ավարտել է 1985 թ.։ Տնտեսագիտության թեկնածու։


== Աշխատանքային գործունեությունը ==
1973-1974 թթ. - աշխատել է «Հայէլեկտրալույս» արտադրական միավորման Սիսիանի մասնաճյուղում՝ որպես ինժեներ-կոնստրուկտոր։
1974-1978 թթ. - ՀԼԿԵՄ Սիսիանի շրջանային կոմիտեի երկրորդ քարտուղար։
1978-1985 թթ. - աշխատել է Երևանի պահածոների գործարանում՝ որպես հերթափոխի պետ, գլխավոր տեխնոլոգ, այնուհետև՝ կուսակցական կոմիտեի քարտուղար։
1985-1990 թթ. - եղել է ՀԿԿ կենտրոնական կոմիտեի գյուղատնտեսության բաժնի հրահանգիչ
1990-1995 թթ. - «Հայպահածո» արտադրական միավորման տնօրենի առաջին տեղակալ, ապա՝ գլխավոր ինժեներ։
1997-1999 թթ. - Հայաստանի հետ առևտրի զարգացման ամերիկյան գրասենյակի ներկայացուցիչ։


== Քաղաքական գործունեությունը ==
1998-2001 թթ. եղել է Հայաստանի ժողովրդական կուսակցության անդամ։
1999 թ. մայիսի 30-ին ընտրվել է Հայաստանի Ազգային ժողովի 2-րդ գումարման պատգամավոր թիվ 71 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։
1999 թ. նոյեմբերի 2-ին ընտրվել է «Միասնություն» խմբակցության քարտուղար։
2001 թ. դադարեցրել է իր անդամությունը Հայաստանի ժողովրդական կուսակցությանը և հիմնադրել Ժողովրդա-դեմոկրատական կուսակցությունը։ Ընտրվել է ԺԴԿ վարչության նախագահի տեղակալ։
2002 թ. սեպտեմբերի 11-ին Հայաստանի Ազգային ժողովի կողմից ընտրվել է Հայաստանի Ազգային ժողովի վերահսկիչ պալատի նախագահ։
2003 թ. Ժողովրդա-դեմոկրատական կուսակցությունը «Արժանապատիվ ապագա» կուսակցության հետ կազմավորել է «Արժանապատվություն, ժողովրդավարություն, հայրենիք» դաշինքը, որը ՀՀ Ազգային ժողովի 3-րդ գումարման ընտրություններում չի հաղթահարել անցողիկ շեմը։
2007 թ. նոյեմբերին Հայաստանի Նախագահի հրամանագրով նշանակվել է Հայաստանի վերահսկիչ պալատի խորհրդի անդամ՝ մեկ տարի պաշտոնավարման ժամկետով։
2008 թ. նոյեմբերին Հայաստանի Նախագահի հրամանագրով վերանշանակվել է Հայաստանի վերահսկիչ պալատի խորհրդի անդամ՝ վեց տարի պաշտոնավարման ժամկետով։
2014 թ. նոյեմբերի 25-ին Հայաստանի Նախագահի հրամանագրով վերանշանակվել է Հայաստանի վերահսկիչ պալատի խորհրդի անդամ՝ վեց տարի պաշտոնավարման ժամկետով։Ամուսնացած է, ունի մեկ զավակ։ Անկուսակցական է։


== Աղբյուրներ ==


== Ծանոթագրություններ ==
Ռազլոգ (այլ կիրառումներ)

Ռազլոգ կարող է վերաբերվել.

Ռազլոգ, քաղաք Բուլղարիայի Բլագոևգրադի մարզի համանուն համայնքում։
Ռազլոգ, համայնք Բուլղարիայի Բլագոևգրադի մարզում։
Դալար

Անվան այլ կիրառումների համար տե՛ս՝ Դալար (այլ կիրառումներ)Դալար, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վոլիցա (գյուղ, Խմելնիցկիի շրջան)

Անվան այլ կիրառումների համար տե՛ս՝ ՎոլիցաՎոլիցա (ուկրաիներեն՝ Волиця), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Վոլիցա գյուղում բնակվում էր 464 մարդ։ Բնակավայրը զբաղեցնում է 7712 կմ² տարածք։ Բնակչության խտությունը կազմում էր 60,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Բյու սյուր Ռուվր

Լը Բյու սյուր Ռուվր (ֆր.՝ Le Bû-sur-Rouvres), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 37.46 մարդ/կմ²։ Բնակավայրը զբաղեցնում է 2.83 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 22 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 21։ Ակտիվության ցուցանիշը կազմում է 74,7 %։ 62 աշխատունակ մարդկանցից աշխատել է 56 անձ (29 տղամարդ և 27 կին)։ Գործազուրկ են եղել 6 անձ (3 տղամարդ և 3 կին)։ 21 անաշխատունակներից 7-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայաստանի համացանցային ծառայություն տրամադրողների ցանկ

Հայաստանի ինտերնետ պրովայդերներ, որոնք տրամադրում են Ինտերնետ կապ Հայաստանում։


== Ինտերնետ պրովայդերներ որոնք հասանելի են ==


== Ինտերնետ պրովայդերներ որոնք չեն գործում ==


== Տես նաև ==
.am
.հայ


== Հղումներ ==
Հայաստանի ինտերնետ պրովայդերները Սփյուռ տեղեկատույում, որոնում(չաշխատող հղում)
Կատեգորիա "ԻՆՏԵՐՆԵՏ-ԾԱՌԱՅՈՒԹՅՈՒՆՆԵՐԻ ՄԱՏԱԿԱՐԱՐՆԵՐ" Սփյուռ տեղեկատույում Archived 2008-02-24 at the Wayback Machine.
Սոյուխբուլաղ (Զանգեզուրի գավառ)

Սոյուխբուլաղ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Բերձոր քաղաքից հյուսիս-արևմուտք, Հոչանց գետի աջ ափին։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1907 թվականին գյուղն ունեցել է 156, իսկ 1908-ին՝ 281 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նովոտրոիզկոյե (Ազովի շրջան)

Նովոտրոիզկոյե (ռուս.՝ Новотроицкое ), գյուղ Ռուսաստանի Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 35 կմ հեռավորության վրա։
Ջին Հեքմեն

Ջին Հեքմեն (անգլ.՝ Gene Hackman, հունվարի 30, 1930(1930-01-30), Սան Բերնարդինո, Կալիֆոռնիա, ԱՄՆ), ամերիկացի դերասան և գրող։
Ստացել է 34 տարբեր կինոմրցանակ, որոնց թվում 2 Օսկար, գլխավոր դերասան և երկրորդ պլանի դերասան անվանակարգերում (ներկայացված է եղել ևս 3 անգամ), 9 անգամ ներկայացվել է Ոսկե Գլոբուսի, ստացել այն 4 անգամ, ստացել է նաև 2 BAFTA, Բեռլինի կինոփառատոնի 1 մրցանակ և այլն։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Վալյե դե Սեռատո

Վալյե դե Սեռատո  (իսպ.՝ Valle de Cerrato), մունիցիպալիտետ Իսպանիայում` Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Սիեռատո Պալենտինո շրջանում։ Բնակչությունը` 102 մարդ (2010 թվականի տվյալներով)։


== Բնակչություն ==


== Ծանոթագրություններ ==
Աուստլա

Աուստլա (էստ․՝ Austla), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միխայիլ Կոստիլյով

Միխայիլ Կոստիլյով (1900 - 1974), խորհրդային դիվանագետ, արտակարգ և լիազոր դեսպան։ 


== Կենսագրություն ==
ԲՀԿԿ-ի անդամ։ Դիվանագիտական աշխատանքում՝ 1937 թվականից։

1937-1942 թվականներին՝ ԽՍՀՄ ներքին գործերի նախարարության կենտրոնական բաժնի աշխատակից։
1942-1944 թվականներին՝ Թուրքիայում ԽՍՀՄ դեսպանատան խորհրդական։
1944 թվականի մարտի 20-ից մինչև 1945 թվականի ապրիլի 1-ը՝ Իտալիայի կառավարությանն առընթեր, ԽՍՀՄ դիվանագիտական ներկայացուցիչ։
1945 թվականի ապրիլի 1-ից մինչև 1954 թվականի փետրվարի 9-ը՝ Իտալիայում ԽՍՀՄ արտակարգ և լիազոր դեսպան է։
1954-1956 թվականներին՝ ԽՍՀՄ ԱԳՆ կենտրոնական ապարատի աշխատակից, ԽՍՀՄ ԱԳՆ կոլեգիայի անդամ։
1956 թվականի նոյեմբերի 10-շից մինչև 1959 թվականի նոյեմբերկ 10-ը՝ Արգենտինայում ԽՍՀՄ արտակարգ լիազոր դեսպան։
1959-1969 թվականներին՝ ԽՍՀՄ ԱԳՆ կենտրոնական բաժնի աշխատակից։


== Մրցանակներ ==
Հայրենական պատերազմի 1-ին աստիճանի շքանշան (05.11.1945)
Աշխատանքային կարմիր դրոշի շքանշան (03.11.1944)


== Ծանոթագրություններ ==


== Գրականություն ==
«Դիվանագիտական բառարան»


== Արտաքին հղումներ ==
Կենսագրությունը 1898 - 1991 Կոմունիստական կուսակցության և Խորհրդային միության պատմության տեղեկագրում
389

389 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 389 թվականն է, 
IV դարի 89-րդ տարին։


== Դեպքեր ==


== Ծնունդներ ==


== Մահեր ==
Բեզիրգանյան

Բեզիրգանյան, հայկական ազգանուն։


== Ազգանունը կրողներ ==
Պետրոս Բեզիրգանյան
Պետրոս Հակոբի Բեզիրգանյան (1916-1994), ֆիզիկոս։
Պետրոս Հարությունի Բեզիրգանյան (1895-1975), մշակութային գործիչ։


== Ծանոթագրություններ ==
ՍՍՀ (հապավում) (այլ կիրառումներ)

ՍՍՀ եզրը՝ «սովետական սոցիալիստական հանրապետություն», փոխարինվել է ԽՍՀ-ով՝ «խորհրդային սոցիալիստական հանրապետություն»։ Այն կարող է վերաբերել.

ՍՍՀՄ - Խորհրդային Սոցիալիստական Հանրապետությունների ՄիությունՌուսաստանի Խորհրդային Ֆեդերատիվ Սոցիալիստական Հանրապետություն - Ռուսաստանի ՍՖՍՀ
Ուկրաինական Խորհրդային Սոցիալիստական Հանրապետություն - Ուկրաինական ՍՍՀ
Մոլդովական Խորհրդային Սոցիալիստական Հանրապետություն - Մոլդովական ՍՍՀ
Բելառուսական Խորհրդային Սոցիալիստական Հանրապետություն - Բելառուսական ՍՍՀ
Էստոնական Խորհրդային Սոցիալիստական Հանրապետություն - Էստոնական ՍՍՀ
Լատվիական Խորհրդային Սոցիալիստական Հանրապետություն - Լատվիական ՍՍՀ
Լիտվական Խորհրդային Սոցիալիստական Հանրապետություն - Լիտվական ՍՍՀ
Ղազախական Խորհրդային Սոցիալիստական Հանրապետություն - Ղազախական ՍՍՀ
Ուզբեկական Խորհրդային Սոցիալիստական Հանրապետություն - Ուզբեկական ՍՍՀ
Ղրղզական Խորհրդային Սոցիալիստական Հանրապետություն - Ղրղզական ՍՍՀ
Տաջիկական Խորհրդային Սոցիալիստական Հանրապետություն - Տաջիկական ՍՍՀ
Թուրքմենական Խորհրդային Սոցիալիստական Հանրապետություն - Թուրքմենական ՍՍՀ
Ադրբեջանի Խորհրդային Սոցիալիստական Հանրապետություն - Ադրբեջանական ՍՍՀ
Վրացական Խորհրդային Սոցիալիստական Հանրապետություն - Վրացական ՍՍՀ
Հայկական Խորհրդային Սոցիալիստական Հանրապետություն - Հայկական ՍՍՀՍՍՀ - Հայկական սովետական հանրագիտարան
Վալտեր Լիերդ

Վալտեր Լիերդ (հուլիսի 26, 1920(1920-07-26), Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 30, 2002(2002-05-30), Լոնդոն, Մեծ Լոնդոն), ունեցել է մեծ ազդեցություն լատինոամերիկյան պարերի զարգացման մեջ, Մեծ Բրիտանիայում` երկրորդ համաշխարհային պատերազմից հետո։ Նա պրոֆեսիոնալների շրջանում եռակի Աշխարհի չեմպիոնի տիտղոս է ունեցել։ Վալտերը բազմաթիվ հաջողակ պարողների մարզիչ է եղել։ Նրանց շարքում են Տորնսբերգը, Վիբեեկե Տոֆտը, Եսպեն Սալբերգը, Յուկկա Հաապալայնենը, Սիրպա Սուուտարին, Դոննի Բյորնսը, Պիտեր Մակսվելլը և Լինն Հարմենը։ Այս պարողները համարվում են նրա առաջատար զուգապարողները և նրանք՝ ում հետ աշխատանքում Վալտերը ստեղծեց իր ունիկալ «Լատինոամերիկյան պարերի կատարման տեխնիկան»։ Լիերդը եղել է Պարուսույցների Միջազգային Ասոցիացիայի անդամ և քննող։ Մինչև 2000 թվականը եղել է Պարահանդեսային պարերի Ֆեդերացիայի քարտուղար (հետագայում՝ ֆեդերացիայի նախագահ)։


== Կարիերայի սկիզբ ==
Լիերդը սկսել է պարել իր քրոջ՝ Ժաննայի հետ 1930-ական թվականներին։ Պրոֆեսիոնալ պարերում՝ պատերազմից առաջ և հետո, նրա զուգընկերուհին է եղել Անդե Լայոնսը։ Նրանք հանդիպել են, երբ Անդեն ուղևորվում էր Թագավորական Ինքնաթիռաշինության Ակադեմիա՝ Ֆորբորո՝ որպես ստենոգրաֆիկ մեքենավարուհի։ Մի օր նա հարցազրույց է վերցնում Վալտերից, ով նույն գործարանում էր աշխատում։ Հարցազրույցի վերջում նա հարցնում է Անդեին՝ հետաքրքրվում է նա արդյոք պարերով։
«Ինչպես շատ աղջիկներ, ես նույնպես գիտեի Jitter Bug (Հետագայում անվանվել է Ջայվ) պարել և հիանալի ժամանակ էի անցկացնում։ Նրա հարցին ես պատասխանեցի, որ ես սիրում եմ պարել և անգամ՝ շատ լավ։ Մենք նշանակեցինք հանդիպան օր, և ես սարսափեցի, երբ իմացա, որ Վալտերը պարահանդեսային պարերում պրոֆեսինալ է։ Վալտերն ինձ առաջարկեց սովորեցնել պարել, ինչպես հարկն է, քանի որ նա կարծում եր, որ ես ունեմ պոտենցիալ։ Այսպես էլ ծնվեց իմ երկրորդ կարիերան։»
Լիերդի և Լայոնսի միջև համագործակցությունը լիովին «ավանդական» էր այդ ժամանակի պարահանդեսային պարերի հայեցակարգում (այժմ այն կոչվում է բիաթլոն կամ 10 պար)։ Լիերդը միանգամից չեկավ Լատինա, միայն՝ պատերազմից որոշ ժամանակ անց։ Լիերդը Երեք Աշխարհի Առաջնությունում (1962-1964) պարել է Լորրեյն Րեյնոլդսի (այժմ Ռոդեն) հետ։ Հետագայում Վալտերը ամուսնացել է Ջուլիի հետ, ով պարի դպրոցի ղեկավար էր Հարավային Լոնդոնում։ Վալտեր Լիերդի ամենամեծ ձեռքբերումը եղել է «Լատինոամերիկյան պարերի կատարման տեխնիկան», որը առաջին անգամ տպագրվել է 1961 թվականին, հետագայում վերահրատարակվել է՝ 1964, 1972, 1977, 1983, 1988, 2003 թվականներին։ Ի սկզբանե Վալտերը օգտագործել է կեցվածքի ավանդական նկարագրության ձևաչափը, բայց 1972 թվականի հրատարակության մեջ լատինական պարերի լայնածավալ վերլուծության արդյունքները հրապարակեց և սկսեց գործածել աղյուսակներ՝ կեցվածքի բնութագրմամբ, որպեսզի դարձնի ավելի մատչելի։ Այդ գիրքը մեծ ազդեցություն է ունեցել պարային աշխարհում և դարձել է հիմքերից մեկը։ Ընդունված է մի շարք պարուսույցների և պարային կազմակերպությունների կողմից՝ որպես վերջնական և ճիշտ տարբերակ։


== Ծանոթագրություններ ==


== Արտաքին հղումներ ==
Լատինոամերիկյան պարերի կատարման տեխնիկա
Հոդված՝ անձի մասին
Պարուսույցների Միջազգային Ասոցիացիա
Պերեսպա (գյուղ, Ռոժիշչեի շրջան)

Պերեսպա (ուկրաիներեն՝ Переспа), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Պերեսպա գյուղում բնակվում էր 1 099 մարդ։ Բնակավայրը զբաղեցնում է 2444 կմ² տարածք։ Բնակչության խտությունը կազմում էր 449,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեյ Եգորչև

Անդրեյ Եգորչև (փետրվարի 8, 1978(1978-02-08), Նաբերեժնիե Չելնի, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), ռուսական վոլեյբոլիստ, արժանացել է սպորտի վարպետ տիտղոսին, աջակողմյան հարձակվող (կենտրոնական մեկուսացնող)։


== Արտաքին հղումներ ==
Անձի պրոֆիլը Archived 2011-09-03 at the Wayback Machine. (անգլ.)
Արևի ուղղահայաց ճառագայթը

«Արևի ուղղահայաց ճառագայթը» (ֆր.՝ À la verticale de l'été, վիետ․՝ Mùa hè chiều thẳng đứng), 2000 թվականի ֆիլմ, ռեժիսոր և սցենարիստ է հանդիսանում վիետնամական ծագման ֆրանսիացի ռեժիսոր Չան Ան Հունգը։ Ֆիլմի գերմանական անվանումն է «Ամառը Հանոյում» (գերմ.՝ Ein Sommer in Hanoi)։ «Արևի ուղղահայաց ճառագայթը» Չան Ան Հունգի այսպես կոչված «վիետնամական կինոեռագրության» երրորդ եզրափակիչ ֆիլմն է։


== Սյուժե ==
Ֆիլմի գործողություններն սկսվում են 1990-ականների վերջերին Վիետնամի հնագույն պատրիարքական մայրաքաղաք Հանոյում։ Վառ և արևային ճոխ վիետնամական ամառ էր։ Հասարակ ապահովված քաղաքային ընտանիք, որը բաղկացած է երեք քույրերից և եղբորից, հավաքվում են միասին, որպեսզի նշեն ծնողների մահվան տարին։ Պարզ արտահայտված սյուժետային գիծը բացակայում է։ Մեր աչքերի առաջևով են անցնում միայն արտաքին անշտապությունն ու ընտանեկան երջանիկ հոգսերը։
Չնայած, հետևելով, թե ինչպես են հարազատները շփվում և օգնում միմյանց, մենք աստիճանաբար նկատում ենք, որ նրանց արտաքին երջանկության տակ  թաքնված են ընտանեկան  զգացմունքային դրամաներ՝ հարազատների մահը, դավաճանությունը, երեխա չունենալու անհնարինությունը։ Բայց այս ֆիլմի յուրահատկությունը կայանում է նրանում, որ ռեժիսորը մեզ է ներկայացնում այդ բացահայտումները շշմեցնող նրբանկատությամբ և քնքշությամբ։
Ամենափոքր քույրը միայնակ է, ապրում է եղբոր հետ և հուսահատված սիրահարվում նրան։ Բայց հարազատների միջև սերը արգելված է։ Մյուս քույրը ամուսնացած է մի տղամարդու հետ, ով վաղուց արդեն ունի ուրիշ ընտանիք և երեխա։ Սակայն նա սիրում է ամուսնուն, իսկ վերջինս էլ սիրում է նրան նույնքան, որքան մյուս կնոջը։ Իսկ երրորդ քույրն ու իր ամուսինը շուտով երեխա են ունենալու։
Ֆիլմում առկա են Ֆրանսիական գաղութային ճարտարապետությունը, արևադարձային բույսերի և մրգերի առատությունը, գեղեցիկ աղջիկը, գիրքը ձեռքին երիտասարդը, տաք արևադարձային ամռան ալարկոտ հոգին, Հալոնգ ծովախորշի հրաշագեղ տեսարանները։ Հայեցողական և չշտապեցնող, ֆիլմը կարծես հրավիրում է մեզ հեղինակի հետ միասին վայելել հարավարևելյան Ասիայի բնակիչների և բնության կյանքի ներդաշնակությունը։


== Դերերում ==


== Լրացուցիչ փաստեր ==
2000 թվականին ֆիլմը ներկայացված է եղել 53-րդ Կաննի կինոփառատոնի «Արտասովոր հայացք» ծրագրում։


== Տես նաև ==
Հանոյ


== Ծանոթագրություններ ==


== Արտաքին հղումներ ==
«Արևի ուղղահայաց ճառագայթը»(անգլ.) ֆիլմը Internet Movie Database կայքում
«Արևի ուղղահայց ճառագայթը» ֆիլմը AsiaFilm.TV կայքում
Ռիու Գրանդի դու Նորտի նահանգի արևելյան մարզ

Ռիու Գրանդի դու Նորտի նահանգի արևելք (պորտ.՝ Mesorregião do Vale do Mucuri) վարչական մեզոշրջան Բրազիլիայում, մտնում է Ռիու Գռանդու Նոռտի նահանգի մեջ։ Բնակչությունը կազմում է 1473 մարդ 2006 թվականի տվյալով։ Զբաղեցված տարածքը 6451,841 կմ²։ Բնակչության խտությունը 228.5 մարդ/կմ²։


== Վիճակագրություն ==
Համախառն ներքին արտադրանքը կազմել է 7 323 227 359,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 273.74 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0.735
Զլուդեռնո

Զլուդեռնո  (իտալերեն՝ Sluderno, գերմ.՝ Schluderns), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչության թվաքանակը՝ 1840 մարդ, խտությունը՝ 92 մարդ/կմ²։ Տարածքը՝ 20 կմ²։ Փոստային ինդեքս՝ 39020, հեռախոսային կոդ՝ 0473։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Տվորինիչի

Տվորինիչի (ուկրաիներեն՝ Твориничі), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Տվորինիչի գյուղում բնակվում էր 172 մարդ։ Բնակավայրը զբաղեցնում է 540 կմ² տարածք։ Բնակչության խտությունը կազմում էր 0,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբա Աուգուսթ

Ալբա  Աուգուսթ (դան․՝ Alba Adèle August, հունիսի 6, 1993(1993-06-06), Կոպենհագեն, Դանիա), դանիա-շվեդիացի դերասանուհի։ Ճանաչում է ձեռք բերել «Անձրև» հեռուստասերիալում և «Լինել Աստրիդ Լինդգրեն» ֆիլմում խաղացած դերերի շնորհիվ։


== Կենսագրություն ==
Ալբա Ադել Աուգուսթը ծնվել է 1993 թվականի հունիսի 6-ին։ Նրա հայրը դանիացի կինոռեժիսոր Բիլե Աուգուսթն է, իսկ մայրը՝ շվեդ դերասանուհի Պերնիլա Աուգուսթը։ Ալբան ունի քույր՝ Աստրան, որը նույնպես դերասանուհի է։ Մանկությունը անցկացրել է Ստոկհոլմում։ Ավարտել է կատարողական արվեստների դանիական դպրոցը։
Ալբայի դերասանական առաջնաելույթը տեղի է ունեցել  2001 թվականին «Երգ Մարտինի համար» ֆիլմում, որտեղ նա խաղացել է էպիզոդիկ դեր։ 2010 թվականից նա սկսել է պարբերաբար նկարահանվել կինոյում։
2013 թվականին խաղացել է երեք էպիզոդ «Մարդասպանություն Սանդհեմում» սերիալում։ 2017 թվականին նկարահանվել է «Պատանդ» սերիալի առաջին եթերաշրջանում։
Լայն հայտնիություն է ստացել 2018 թվականին Netflix-ում «Անձրև» հեռուստասերիալի թողարկումից հետո։
2018 թվականին խաղացել է Աստրիդ Լինդգրենի դերը «Լինել Աստրիդ Լինդգրեն» ֆիլմում, որի համար առաջադրվել է «Ոսկե բզեզ» մրցանակի։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ալբա Աուգուսթ Internet Movie Database կայքում
Play

Play հավաքածուն՝ Մոբիի յոթերորդ հավաքածուն է։ Այն լույս է տեսել 1999 թ և հայտնություն բերել Մոբիին։ Այն իրենից ներկայացնում է բավականին դանդաղ աշխատանք՝ ներառող downtempo բիթի և հոյակապ երաժշտության միաձուլում։ «Honey» և «Find My Baby»՝ առաջին երկու երգերը ստեղծել է բավականին հնարամտորեն։ Այստեղ Մոբին միացրել է բլյուզ վոկալային կարճ հատվածները բրեկբիթային տեխնոյի հետ։ Կամաց լսվող դաշնամուրը և ընդհատվող ջութակը «Porcelain» երգում հնչում են բավականին գեղեցիկ։


== Ձայնագրմանը մասնակցել են ==
Մարիո Կալդատո կրտսեր - երգ՝ Honey (միքս)
Պիլլար Բասսո - երգ՝ Porcelain (լրացուցիչ վոկալ)
The Shining Light Gospel Choir - երգ՝ Why Does My Heart Feel So Bad? (վոկալ)
Նիկի Դ - երգ՝ Bodyrock (լրացուցիչ վոկալ)
I Monster - երգ՝ Natural Blues (միքս)
Գվեն Ստեֆանի - երգ՝ South Side (վոկալ)
Ռեջի Մեթյուս - երգ՝ The Sky Is Broken (լրացուցիչ վոկալ)


== Տեղը հորիզոնականներում ==


== Երգացանկ ==
Ստանիսլավ Դինեյկին

Ստանիսլավ Դինեյկին (ռուս.՝ Станислав Анатольевич Динейкин, հոկտեմբերի 10, 1973(1973-10-10), Բլագոդարնի, Ստավրոպոլի երկրամաս, ՌԽՖՍՀ, ԽՍՀՄ), ռուս վոլեյբոլիստ, արժանացել է սպորտի վարպետի կոչման։ Հասակը՝ 215 սմ։


== Արտաքին հղումներ ==
Տեղեկություններ
Անձի պրոֆիլը


== Ծանոթագրություններ ==
Ցիվծկղարո (Դուշեթի շրջան)

Ցիվծկղարո (վրաց.՝ ცივწყარო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 900 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 260 մարդ։


== Ծանոթագրություններ ==
Դիժոն 2 (կանտոն)

Դիժոն 2 (ֆր.՝ Dijon 2e Canton), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 38143 մարդ էր։Կանտոնի համարը 2110 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բելկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԲելկաԲելկա (ուկրաիներեն՝ Білка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Բելկա գյուղում բնակվում էր 1 610 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստիան Բելիկ

Քրիստիան Բելիկ (լեհ.՝ Krystian Bielik, հունվարի 4, 1998, Կոնինե), լեհ ֆուտբոլիստ, կիսապաշտպան, ով հանդես է գալիս Լոնդոնի Արսենալում։


== Ակումբային կարիերա ==


=== Լեգիա ===
Բելիկը սկսել է իր կարիերան լեհական Լեգիայում։ 2014 թվականի օգոստոսի 24-ին իր դեբյուտն է նշել Կորոնայի հետ խաղում։


=== Արսենալ ===
2015 թվականի հունվարի 21-ին 2.4 միլիոն եվրոյի դիմաց տեղափոխվել է Լոնդոնի Արսենալ։


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Անսոատեգի

Անսոատեգի (իսպ.՝ Estado Anzoátegui), Վենեսուելայի 23 նահանգներից մեկը։ Նահանգը գտնվում է Վենեսուելայի հյուսիսարևելյան հատվածում։
Նահանգի պաշտոնական լեզուն իսպաներենն է։ Տարածված կրոնը կաթոլիկ քրիստոնեությունը։
Նահանգի տարածքը կազմում է 43 300 կմ²։ Համարվում է Վենեսուելայի 6-րդ ամենամեծ նահանգը։ Բնակչությունը ըստ 2011 թվականի մարդահամարի տվյալների, կազմում է 1 469 747 մարդ։ Համարվում է 7-րդ ամենաշատ բնակչություն ունեցող նահանգը։
Բնակչության խտությունը՝ 33,94 մարդ/կմ²։


== Տես նաև ==
Վենեսուելայի վարչական բաժանում
Վենեսուելա


== Ծանոթագրություններ ==
Մեկնութիւն երգոց երգոյն (2977, Հակոբ Կարնեցի)

Մեկնութիւն երգոց երգոյն (2977), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2977 թվի տակ։ Ձեռագիրը գրվել է 1782 թվականին Հակոբ Կարնեցի գրիչի կողմից ենթադրաբար Էջմիածնում, Արզրումում։  Ստացողը եղել է, ենթադրաբար, Աբրահամ վարդապետը։ Գրված է թղթի վրա, որն ունի 21,4x15,2 չափս։ Ձեռագիրը կազմված է 301 թերթից։ Գրված է միասյուն, երկսյուն նոտրգրով։ Կազմը` կաշեպատ տախտակ դրոշմազարդ։ Հիշատակարան՝ 2ա։


== Բովանդակություն ==
Համաբարբառ Աստուածաշնչի։


== Ծանոթագրություններ ==
Մոնտալդեո

Մոնտալդեո (իտալերեն՝ Montaldeo), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 306 մարդ (2008)։ Բնակչության խտությունը՝ 59 մարդ/կմ²։ Տարածքը կազմում է 5 կմ²։ Փոստային ինդեքս՝ 15060։ Հեռախոսային կոդ՝ 0143։
Մոնլեալեն սահմանակից է Բերցանո դի Տորտոնաին, Մոնտեդժոկոին, Մոնտեմարցինոին, Սարեցանոին, Վոլպեդոին և Բոլպելիոնոին։


== Ժողովրդագրություն ==
Բնակչության աճը։


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Կենտրոնական գործադիր կոմիտե (այլ կիրառումներ)

Կենտրոնական գործադիր կոմիտե, կարող է վերաբերել՝

Կենտրոնական գործադիր կոմիտե - ԽՍՀՄ-ի, միութենական և ինքնավար հանրապետությունների պետական իշխանության բարձրագույն մարմին (1917-1936)
Կենտրոնական գործադիր կոմիտե - ՀԽՍՀ պետական իշխանության բարձրագույն մարմին՝ 1922-1937 թվականներին
Սյունիք (այլ կիրառումներ)

Սյունիք կարող է վերաբերել՝


== Վարչաքաղաքական միավոր ==
Սյունիք - Մեծ Հայքի նահանգ մ.թ.ա. 189 - մ.թ. 387 թվականներին
Սյունիք - Մեծ Հայքի Սյունիք նահանգի Ծղուկք գավառի անվանումներից։
Սյունիք - հայկական իշխանություն 314-987 թվականներին
Սյունիք - հայկական թագավորություն 987-1170 թվականներին
Սյունիք - Հայաստանի մարզ 1995 թվականից
Սյունիք - գյուղ Հայաստանի Սյունիքի մարզում


== Հոգևոր-տարածքային միավոր ==
Սյունիք - Հայ եկեղեցու մետրոպոլիտություն 610-1837 թվականներին
Սյունիք - Հայ եկեղեցու գործող թեմ 1988 թվականից


== Այլ ==
Սյունիք - հայկական տպատառատեսակ։
Սյունիք - հայկական տպատառատեսակ։
Սյունիք - ֆուտբոլային ակումբ Կապան քաղաքից 1991-1993 թվականներին (այժմ՝ Գանձասար Կապան ՖԱ)
Սյունիքի մարզը և Արցախյան ազատագրական պատերազմը
Սյունիքի ազատագրական պայքար (1722-1730)
Զանգեզուրի ինքնապաշտպանություն
Պոլևայա (Ինստուչի վտակ)

Անվան այլ կիրառումների համար տե՛ս՝ Պոլևայա (այլ կիրառումներ)Պոլևայա (ռուս.՝ Полевая), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Ինստուչ գետի ձախ ափին 30 կմ հեռավորության վրա։ Գետի երկարությունը 12 կմ է, ավազանի տարածքը 14,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010039
Հիդրոլոգիական ուսումնասիրությունների կոդը - 104301003
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չարլզ Դիքենս թանգարան

Չարլզ Դիքենս թանգարան (անգլ.՝ Charles Dickens Museum) հեղինակի տուն թանգարան Լոնդոնի Քեմդեն շրջանի Հոլբորն թաղամասի Դոութի փողոց, 48 հասցեում։ Այն տեղակայված է տիպիկ  Գեորգիական սադղավանդ ունեցող մի տան մեջ, որտեղ Չարլզ Դիքենսն ապրել է 1837 թվականի մարտի 25-ից (իր ամուսնությունից մեկ տարի անց) մինչև 1839 թվականի դեկտեմբեր։


== Դիքենս և Դոութի փողոց ==
Չարլզ Դիքենսը և նրա կինը` Քեթրին Դիքենսը, այստեղ ապրել են իրենց տասը երեխաներից երեք ավագների հետ, իսկ Դիքենսի դուստրերից  երկուսը՝ Մերի Դիքենսը և Քեյթ Մաքրեդի Դիքենսը, ծնվել են այս տանը։
Հետագայում ընտանիքին է միացել նաև Դիքենսի կրտսեր եղբայր Ֆրեդերիկը։ Նրանց հետ է ապրել նաև Քեթրինի 17-ամյա քույրը՝  Մարին` օգնելու իր ամուսնացած քրոջն ու եղբորը։ Նորապսակ զույգի հետ ապրելը և նրանց օգնելն անսովոր չէր կնոջ քրոջ համար։ Դիքենսը շատ կապված էր Մարիին. վերջինս մահացել է նրա ձեռքերում՝ 1837 թվականին, կարճատև հիվանդությունից հետո։ Աղջիկը ոգեշնչում է եղել նրա շատ գրական կերպարների համար, և նրա մահը ներկայացվել է որպես Դիքենսի գրական կերպարներից Փոքր Նելլի մահ։ Ընտանիքն այս տանն ապրել է մինչև 1839 թվականը, որից հետո տեղափոխվել է ավելի մեծ տուն, քանի որ ունեցվածքն ավելանում, իսկ ընտանիքն աճում էր։ Այնուամենայնիվ, սա հեղինակ միակ պահպանված տունն է Լոնդոնում։
Այն երկու տարիները, երբ Դիքենսը ապրում էր տանը, չափազանց արդյունավետ էին, քանի որ այստեղ նա ավարտել է Պիկվիկյան ակումբի հետմահու հուշերը (1836), գրել է Օլիվեր Թվիստի արկածները ամբողջական գիրքը (1838), Նիկոլաս Նիքլբիի կյանքն ու արկածները (1838–39) և աշխատել է Բարնաբի Ռաջ գրքի վրա (1840–41):


== Թանգարան ==
Դոութի փողոցի 48 հասցեում գտնվող շենքը ոչնչացման եզրին է եղել 1923 թվականին, բայց փրկվել է 1902 թվականին հիմնադրված Dickens Fellowship-ի կողմից, որը գնել է շենքը։ Տունը վերանորոգվել է, և Դիքենսի տուն-թանգարանը բացվել է 1925 թվականին։ Ամենահայտնի ցուցանմուշն այստեղ թերևս Դիքենսի դիմանկարն է, որը հայտնի է Դիքենսնի երազանք անվանումով և որի հեղինակը «Պիկվիկյան ակումբի հետմահու հուշերը» գրքի պատկերազարդող Ռ. Բասն է։ Այս անավարտ դիմանկարը ցույց է տալիս Դիքենսին Գադ Հիլ Փլեյսի իր աշխատասենյակում` շրջապատված իր ստեղծած բազմաթիվ գրական կերպարներով։ Նկարը ցուցադրվել է 1870 թվականին, Դիքենսի մահից հետո։ Թանգարանի այլ ուշագրավ ցուցանմուշներից են բազմաթիվ առաջին հրատարակություններ և օրիգինալ ձեռագրեր, ինչպես նաև` Դիքենսի բնօրինակ նամակներ, Դիքենսին և նրա ընտանիքին պատկանող մի շարք անձնական իրեր։ Թանգարանում ցուցադրված է նաև Դիքենսի կրած միակ հայտնի հագուստը։ Դա նրա ​​կոստյումն ու սուրն է, որը Դիքենսը կրել է, երբ 1870 թվականին ներկայացել է Ուելսի արքայազնին։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Charles Dickens Museum on The National Virtual Museum Archived 2020-10-27 at the Wayback Machine.
List of art works at the museum Archived 2019-11-08 at the Wayback Machine.
The Museum on the Dickens Fellowship website
Լեո Դյուբուա

Լեո Դյուբուա (ֆր.՝ Léo Dubois, սեպտեմբերի 14, 1994(1994-09-14), Segré), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի և Ֆրանսիայի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== Նանտ ===
Դյուբուան Նանտի ակադեմիայի սան է։ Իր պրոֆեսիոնալ դեբյուտը նշեց 2015 թվականի մայիսի 9-ին՝ փոխարինման մտնելով Բորդոյի դեմ խաղում։ 2015-16 մրցաշրջանում Դյուբուան դարձավ Նանտի հիմնական կազմի խաղացող, իսկ 2017-18 մրցաշրջանում՝ դարձավ թիմի ավագը։ Իր առաջին գոլը պրոֆեսիոնալ կարիերայում խփեց 2017 թվականի սեպտեմբերի 24-ին՝ Ստրասբուրգի դեմ խաղում։ Հոկտեմբերի 21-ին Դյուբուան 2 գոլային փոխանցում տվեց Գենգանի դեմ խաղում՝ օգնելով Նանտին հաղթել 2-1 հաշվով։ 2018 թվականի մարտի 4-ին ֆրանսիացին գոլի հեղինակ դարձավ Օլիմպիկ Մարսելի դեմ խաղում, իսկ հանդիպումն ավարտվեց 1-1 հաշվով։ Մայիսի 19-ին նա խփեց Ստրասբուրգի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Նանտի կազմում Դյուբուան անցկացրեց 106 հանդիպում՝ դառնալով 4 գոլի և 13 գոլային փոխանցման հեղինակ։


=== Օլիմպիկ Լիոն ===
2018 թվականի հունվարի 31-ին Դյուբուան 4 տարվա պայմանագիր կնքեց Օլիմպիկ Լիոնի հետ՝ ակումբին անվճար տրանսֆերով միանալով ամռանը։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Ամյենի դեմ խաղում։ Առաջին հանդիպումը եվրոպական առաջնություններում Դյուբուան անցկացրեց սեպտեմբերի 19-ին՝ փոխարինելով Ռաֆայելին Չեմպիոնների Լիգայի խմբային փուլի Մանչեսթեր Սիթիի դեմ խաղում։ Իր առաջին գոլը Լիոնի կազմում խփեց հոկտեմբերի 2-ին՝ Չեմպիոնների Լիգայի Շախտյոր Դոնեցկի դեմ խաղում։ 2019 թվականի մայիսի 5-ին ֆրանսիացին գոլ խփեց Լիլի դեմ խաղում, իսկ հանդիպումն ավարտվեց 2-2 հաշվով։ Իր առաջին մրցաշրջանում Դյուբուան անցկացրեց 34 հանդիպում՝ դառնալով 3 գոլի և 6 գոլային փոխանցման հեղինակ։
Լիոնի ավագի թևկապով Դյուբուան առաջին անգամ խաղադաշտ դուրս եկավ 2019 թվականի սեպտեմբերի 13-ին՝ Ամյենի դեմ խաղում։


== Միջազգային կարիերա ==
Դյուբուան ներկայացրել է Ֆրանսիան մինչև 21 տարեկանների երիտասարդական հավաքականում։ Ֆրանսիայի ազգային հավաքական նա առաջին անգամ հրավիրվեց 2019 թվականի մայիսի 21-ին՝ Բոլիվիայի, Թուրքիայի և Անդորրայի դեմ խաղերի համար։ Իր դեբյուտը ազգային հավաքականում նշեց հունիսի 2-ին՝ փոխարինելով Բենժամեն Պավարին Բոլիվիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 20-ի դրությամբ


=== Միջազգային վիճակագրություն ===
2020 թվականի հունվարի 20-ի դրությամբ


== Ծանոթագրություններ ==


== Արտաքին հղումներ ==
Դյուբուայի պաշտոնական Տվիտերի էջը
Դյուբուայի պաշտոնական Ինստագրամի էջը
Դյուբուան transfermarkt-ում
Դյուբուան soccerbase.com-ում
Դյուբուան WhoScored.com կայքում
Դյուբուան Նանտի պաշտոնական կայքում Archived 2018-02-01 at the Wayback Machine.
Դյուբուան Օլիմպիկ Լիոնի պաշտոնական կայքում
Դյուբուան Լիգա 1-ի պաշտոնական կայքում Archived 2018-04-28 at the Wayback Machine.
Դյուբուան ՈՒԵՖԱ-ի պաշտոնական կայքում
Դյուբուան Ֆրանսիայի ֆուտբոլի ֆեդերացիայի կայքում Archived 2019-04-03 at the Wayback Machine.
Վադիմ Պոդբելսկի

Վադիմ Նիկոլաևիչ Պոդբելսկի (ռուս.՝ Вадим Николаевич Подбельский, նոյեմբերի 25, 1887(1887-11-25), Ամգինսկի ուլուս, Յակուտիայի Ինքնավար Խորհրդային Սոցիալիստական Հանրապետություն, ՌԽՖՍՀ - փետրվարի 25, 1920(1920-02-25), Մոսկվա, Խորհրդային Ռուսաստան), ռուս բոլշևիկյան հեղափոխական գործիչ, խորհրդային պետական գործիչ։ Կոմունիստական կուսակցության անդամ 1905 թվականից։


== Կենսագրություն ==
Ծնվել է Յակուտիայում՝ 1887 թվականին։ Կուսակցական աշխատանքներ է կատարել Տամբովում։ Բազմիցս ձերբակալվել և աքսորվել է։ 1917 թվականի Փետրվարյան հեղափոխությունից հետո անդամագրվել է ՌՍԴԲԿ Մոսկվայի կոմիտեի և Մոսկվայի քաղաքային դումայում (բոլշևիկների ցուցակում)։ «Սոցիալ-դեմոկրատ» («Социал-демократ» ) թերթի խմբկոլի անդամ, ՌՍԴԲԿ 6-րդ համագումարի պատվիրակ։ 1917 թվականի Հոկտեմբերյան հեղափոխության օրերին Մոսկվայի ՌՀԿ-ն ղեկավարող կուսակցական կենտրոնի անդամ։ 1918 թվականի մայիսից՝ ՌՍՖՍՀ փոստ-հեռագրային ժողկոմ։ Մասնակցել է Մոսկվայի, Տամբովի և Յարոսլավլի հակաբոլշևիկյան ապստամությունների ճնշմանը։ 1919 թվականին ՌԿԿ ԿԿ-ի և Համառուսական ԿԳԿ-ի հատուկ լիազոր Հարավային ճակատի Տամբովի հատվածում։ Կուսակցության 8 համագումարի (1919) պատվիրակ։
Աճյունն ամփոփված է Կրեմլի պատի մեջ։
Պոլեսիեի դաշտավայր

Պոլեսիեի դաշտավայր, ընդարձակ հովիտ գտնվում է Բելառուսիայի հարավում, Ուկրաինայի հյուսիսում, Ռուսաստանի արևմտյան և Լեհաստանի արևելյան մասերում։ Դաշտավայրը գտնվում է Բելառուսիայի Բրեստի, Գոմելի և Մոգիլևի մարզերում՝ Բելառուսյան Պոլեսիե, Ուկրաինայի Վոլինի, Ռովնոյի, Ժիտոմիրի մարզերում և Կիևի, Չեռնիգովի և Սումիի մորզերի հյուսիսային մասերում՝ Ուկրաինական Պոլեսիե, Ռուսաստանի Բրյանսկի մարզի՝ Բրյանսկ-Ժիտոմիրյան Պոլեսիե, ինչպես նաև Լեհաստանի տարածքում։

Զբաղեցնում է Արևելաեվրոպական հարթավայրի արևմտյան մասը, ընդհանուր մակերեսը կազմում է մոտ 270 հազար կմ², բարձրությունները ընկած են 100 - 250 մ միջև։ Հարավային մասում առանձնանում է Սլովեչանսկ-Օվրուչանսկի բլրաշարը (բարձրությունը մինչև 316 մ)։ Կլիման չափավոր է։ Լանդշաֆտները բազմազան են։
Դաշտավայրի մեծ մասը զբաղեցված է անտառներով և ճահիճներով (Պինսկի կամ Պրիպյատի ճահիճներ)։ Անտառները զբաղեցնում են տարածքի մոտ 1/3 մասը։ Այստեղ հիմնականում աճում են սոճենիներ, կան նաև կաղնիներ, կաղամախիներ, եղևնիներ, բոխիներ, գետերի հովիտների ճահճացված տարածքներում անտառներում աճում են լաստենիներ, կեչիներ, հացենիներ, բարդիներ։ Տարածքի մոտ 1/4 մասը զբաղեցնում են մարգագետինները։
Տարածքով հոսող խոշոր գետերն են՝ Դնեպրը (իր միջին հոսանքներում), Պրիպյատը և Դեսնան։ Դաշտավայրին բնորոշ է ընդերքային ջրերի բարձր մակարդակը։ 1960-ականներից մինչև 1980-ական թվականները կատարվում էին զգալի աշխատանքներ հողերի չորացման ուղղությամբ։
Այստեղ գտնվում են բազմաթիվ լճեր, որոնցից են Չեռվոնոե լիճը, Վիգոնովսկոե լիճը, Սվիտյազ լիճը և այլն։
Օգտակար հանածոներն են՝ նավթը և գորշ ածուխը (հիմնականում Պրիպյատի իջվածքում), տորֆը (Պինսկի, Վոլինի շրջաններում և այլուր), կալիումական աղեր (Ստարոբինսկի հանքավայր)։


== Արտաքին հղումներ ==
Պոլեսիե
Ֆուտբոլի Թուրքիայի Սուպերգավաթ 2019

Ֆուտբոլի Թուրքիայի Սուպերգավաթ 2019 (թուրքերեն՝ Türkiye Süper Kupası 2019), ֆուտբոլի Թուրքիայի Սուպերգավաթի 46-րդ խաղարկումն է, որն անցկացվել է 2019 թ. օգոստոսի 7-ին Անկարա քաղաքի Էրյաման մարզադաշտում: Եզրափակիչ խաղում միմյանց դեմ մրցում էին 2018/19 մրցաշրջանի հաղթող «Գալաթասարայ» և 2018/19 մրցաշրջանի գավաթակիր «Ակհիսար Բելեդիեսպոր» ակումբները:


== Խաղ ==


== Հղումներ ==
Թուրքիայի 2019 թ. Սուպերգավաթը ԹՖՖ կայքում
Հանցավորությունը Հայաստանում

Հանցավորությունը Հայաստանում բազմաչափ է։ Այն ներառում է սպանությունները, հարկերից խուսափելը, կոռուպցիան, շորթումը, փողերի լվացումը, ոստիկանության հետ/կողմից դաժան վերաբերմունքը, կազմակերպված հանցավորությունը և կլանների կամ ավազակախմբերի բռնությունը։
2018 թվականին գրանցվել է հանցագործության 22,551 դեպք, ինչը 11,2%-ով ավելի է, քան եղել է 2017 թվականին։
2017 թվականին Հայաստանում արձանագրվել է 20,284 քրեական գործ՝ 2016 թվականի 18,764-ի համեմատ։
2017 թվականին Երևանում արձանագրվել է 10,219 քրեական գործ, ինչը կազմում է 2017 թվականին Հայաստանում բոլոր 20,284 քրեական գործերի շուրջ կեսը։


== Հանցագործություն ըստ կատեգորիայի ==


=== Սպանություններ ===
2018 թվականին 38 դեպքով Հայաստանում արձանագրվել է սպանությունների ամենացածր մակարդակը 38-40 տարում։
2017 թվականին Հայաստանում գրանցվել է 49 սպանության դեպք (մոտ 1․6՝ 100 000 բնակչի հաշվով)՝ 2016-ի 66-ի համեմատ։ Ընդհանուր առմամբ, տարբեր քրեական գործերով զոհվել է 409 մարդ (2016 թվականի 424-ի համեմատությամբ), այդ թվում՝ ճանապարհատրանսպորտային պատահարների հետևանքով գրանցվել է 202 մահվան դեպք։
2012 թվականին Հայաստանում սպանությունների մակարդակը կազմել է 1,8՝ 100 000-ի հաշվով։ 2012 թվականին Հայաստանում 54 սպանությա դեպք է գրանցվել։


=== Կազմակերպված հանցավորություն ===

Կազմակերպված հանցավորությունը ներթափանցում է Հայաստանի ողջ տնտեսությունը։ Երևանում գոյություն ունեն կազմակերպված հանցավոր կլաններ, որոնք հաստատել են իրենց իշխանությունը դիրքի և կապերի շնորհիվ։ Դրանց անդամները ղեկավարվում են հանցավոր աշխարհի օրենքներով, որոնք փոխառվել են ռուսական բանտերից։


=== Կոռուպցիա ===

2017 թվականին արձանագրվել է 634 քրեական գործ՝ կապված կոռուպցիայի հետ, ինչը հանգեցրել է 376 անձի քրեական հետապնդման։
Միավորված ազգերի կազմակերպության զարգացման ծրագիրը Հայաստանում կոռուպցիան դիտարկում է որպես «լուրջ մարտահրավեր երկրի զարգացմանը»։


=== Ընտանեկան բռնություն ===
2008 թվականին անցկացված Amnesty International-ի հետազոտությունը ցույց է տվել, որ Հայաստանում կանանց ավելի քան մեկ քառորդը «բախվել է ամուսինների կամ ընտանիքի այլ անդամների կողմից ֆիզիկական բռնության»։ Քանի որ կենցաղային բռնության մասին հաղորդագրությունները խիստ խարան են հայ հասարակության մեջ, շատ կանայք ամուսնու հետ մնալուց բացի այլ ընտրություն չունեն։


=== Շրջակա միջավայրի պաշտպանություն ===
2017 թվականին արձանագրվել է շրջակա միջավայրի պահպանության օրենսդրության խախտման 885 դեպք, ինչի արդյունքում  3346 միլիոն դրամի փոխհատուցում է պահանջվել։


== Տես նաև ==
Հայկական մաֆիա
Կոռուպցիան Հայաստանում
Մարդու իրավունքները Հայաստանում


== Ծանոթագրություններ ==
Լիզա Ջեքսոն

Լիզա Ջեքսոն (անգլ.՝ Lisa Perez Jackson, փետրվարի 8, 1962(1962-02-08), Ֆիլադելֆիա, Փենսիլվանիա, ԱՄՆ), ամերիկացի քաղաքական գործիչ, ինժեներ-քիմիկոս, ԱՄՆ-ի շրջակա միջավայրի պահպանության գործակալության ադմինիստրատոր Բարաք Օբամայի վարչակազմին կից (2009-2013), 2013 թվականից Apple-ի՝ շրջակա միջավայրի պահպանության գծով փոխնախագահ։


== Կենսագրություն ==
Թուլեյն համալսարանում (Լուիզիանայի Թուլեյնի համալսարան) նա ստացել է բակալավրի աստիճան քիմիական ճարտարագիտության ոլորտում։ Ավարտելով Փրինսթոնի համալսարանը, նա ստացել է մագիստրոսի աստիճան քիմիական ճարտարագիտության ոլորտում։
2006 թվականի փետրվարի 28-ից մինչև 2008 թվականի նոյեմբերի 30-ը նա աշխատել է որպես Նյու Ջերսի նահանգի շրջակա միջավայրի պահպանության դեպարտամենտի կոմիսար։
2008 թվականի դեկտեմբերի 1-ից մինչև 2008 թվականի դեկտեմբերի 15-ը նա եղել է Նյու Ջերսիի Ջոն Կորզինայի նահանգապետի վարչակազմի ղեկավար։
2009 թվականի հունվարի 23-ից մինչև 2013 թվականի փետրվարի 19-ը եղել է նախագահ Բարաք Օբամայի վարչակազմին կից ԱՄՆ-ի շրջակա միջավայրի պահպանության գործակալության ադմինիստրատորը։
2013 թվականի մայիսի 28-ին Apple Inc ընկերության գլխավոր տնօրեն Թիմ Քուկը D11 համաժողովում The Wall Street Journal-ի մեկնաբան Ուոլթ Մոսբերգին ասել էր, որ Լիզա Ջեքսոնը կմիանա Apple-ի ղեկավարությանը։ Apple-ում նա փոխնախագահ է, անմիջապես ենթարկվելով Թիմ Քուկին և վերահսկում է Apple-ի բնապահպանական նախաձեռնությունները։
Նա նաև Փրինսթոնի համալսարանի և Թուլեյնի համալսարանի խորհուրդների և Բիլ Քլինթոնի բարեգործական հիմնադրամի խորհրդի անդամ է, որը զբաղվում է ՁԻԱՀ-ի դեմ պայքարով, գլոբալ տաքացմամբ և մանկական ճարպակալմամբ։


== Ծանոթագրություններ ==


== Արտաքին հղումներ ==
Կենսագրությունը Apple-ի կայքում
Why we need to sell environmentalism
Ախմետովսկայա

Ախմետովսկայա (ռուս.՝ Ахметовская), ստանիցա Ռուսաստանի Դաշնության Կրասնոդարի երկրամասի Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1408 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղավնաձորի պատմության և մշակույթի անշարժ հուշարձանների ցանկ (այլ կիրառումներ)

Աղավնաձորի պատմության և մշակույթի անշարժ հուշարձանների ցանկ, կարող է վերաբերել՝

Աղավնաձորի պատմության և մշակույթի անշարժ հուշարձանների ցանկ - Կոտայքի մարզի Աղավնաձոր գյուղի պատմության և մշակույթի հուշարձանների ցանկը
Աղավնաձորի պատմության և մշակույթի անշարժ հուշարձանների ցանկ - Վայոց ձորի մարզի Աղավնաձոր գյուղի պատմության և մշակույթի հուշարձանների ցանկը
Վիսոկուշա (գյուղ, Վինոգրադովսկի շրջան)

Անվան այլ կիրառումների համար տե՛ս՝ Վիսոկուշա (այլ կիրառումներ)Վիսոկուշա (ռուս.՝ Высокуша), գյուղ Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյվիդ Եյթս

Դեյվիդ Եյթս (անգլ.՝ David Yates, հոկտեմբերի 8, 1963(1963-10-08), Սենտ Հելենս, Մերսիսայդ, Անգլիա, Միացյալ Թագավորություն), կինոյի և հեռուստատեսության բրիտանացի ռեժիսոր, սցենարիստ, պրոդյուսեր։


== Կենսագրություն ==
Դեյվիդ Եթսը ծնվել է 1963 թվականին՝ անգլիական Լանկաշիր կոմսության Ռեյնհիլ գյուղում (այժմ Մերսիսայդի Սենտ Հելենս քաղաքային շրջանում)։ Սթիվեն Սփիլբերգի «Ծնոտներ» ֆիլմը դիտելուց հետո ոգեշնչվեց դերասանի կարիերայով։ Նա փորձում էր հասկանալ կինեմատոգրաֆիայի արտադրությունը և տարրերը։ Մինչև 14 տարեկանը ընկերների հետ կարճամետրաժ ֆիլմեր էր նկարում տեսախցիկով, որը նրան նվիրել էր մայրը։ Դառնալով հասուն՝ հիմնականում հեռուստատեսության համար նկարեց ֆիլմեր, համագործակցեց BBC ալիքի հետ։ Ընդհանուր առմամբ նկարահանել է 19 ֆիլմ, որոնցից առաջինը՝ 1984 թվականին։ Կրթություն ստացել է իր հարազատ քաղաքի քոլեջում, իսկ հետո՝ Էսսեքսի և Ջորջթաունի համալսարաններում։


== Հարրի Փոթեր ==
2005 թվականին Դեյվիդ Եյթսը Ուորներ Բրազերսի կողմից ընտրվեց Հարրի Փոթերի մասին պատմող 5-րդ ֆիլմի ռեժիսոր։ Նկարահանումներից առաջ նա այցելեց Leavesden Studios: «Հարրի Փոթերը և Փյունիկի միաբանությունը» ֆիլմը մեծ հայտնություն ստացավ՝ աշխարհում ստանալով 938 468 864 դոլար շահույթ։ Հետագայում Եյթսն ընտրվեց Հարրի Փոթերի մասին պատմող 6-րդ ֆիլմի ռեժիսոր։ Ֆիլմի նկարահանումների ժամանակ Ուորներ Բրազերսը հայտարարեց, որ «Հարի Փոթերը և մահվան պարգևները» ֆիլմը պետք է բաժանված լինի 2 մասի։ Կրկին Դեյվիդ Եյթսը դարձավ ֆիլմի ռեժիսորը։ «Հարրի Փոթերը և մահվան պարգևները» ֆիլմի առաջին մասը էկրանավորվեց 2010 թվականի նոյեմբերին։ Ֆիլմը քննադատների կողմից գնահատվեց որպես Եյթսի նախորդ ֆիլմից վատ։ Նա միակ ռեժիսորն է, ով էկրանավորել է Հարրի Փոթերի մասին պատմող 2-ից ավելի գիրք։


== Ֆիլմագրություն ==
2011 թվականի նոյեմբերին Դեյվիդ Եթսը հայտարարեց համանուն սերիալի մոտիվներով «Բժիշկ Ով» լիամետրաժ կինոֆիլմի նկարահանման մտադրության մասին։
Սակայն նրա մտադրությունները չիրականացան։ Սթիվեն Մոֆատն ասաց, որ մոտ ապագայում լիամետրաժ ֆիլմ նկարելու գաղափարից հրաժարվումը վերջնական է և անփոփոխ։ Ավելի վաղ իր հարցազրույցներից մեկում Սթիվենը երկրպագուներին հանգստացրեց այն խոստումով, որ անգամ եթե ֆիլմը ստեղծվի, ապա ռեժիսորը Եթսը չի լինի։


== Ծանոթագրություններ ==


== Արտաքին հղումներ ==
Դեյվիդ Եյթս Internet Movie Database կայքում
David Yates: Casarotto Ramsay & Associates Ltd.
David Yates: British Academy of Film and Television Arts
David Yates: Directors Guild of America
Մ.թ.ա. 260


== Դեպքեր ==


== Ծնունդներ ==


== Մահեր ==
ԱՄՆ (եռերգություն)

ԱՄՆ (եռերգություն) (անգլ.՝ The U.S.A.) ամերիկացի գրող Ջոն Դոս Փասոսի երեք վեպերից կազմված շարք, որը ստեղծվել է Ռուսաստան կատարած ճանապարհորդությունից անմիջապես հետո և կոմունիզմի գաղափարներից հիասթափվելուց առաջ. «42-րդ զուգահեռը» (պատմվածքը գրված է 1930 թվականին), «1919» (գրված 1932 թվականին) և «Մեծ փողեր» (գրված 1936 թվականին)։ Բոլոր երեք աշխատանքները մեկ գրքում՝ «ԱՄՆ», առաջին անգամ տպագրվել է 1938 թվականի հունվարին՝ Harcourt-ի կողմից։ Ըստ «Modern Library» հրատարակչության, այն ընդգրկված է XX դարում գրված անգլերեն լեզվով հարյուր լավագույն վեպերի ցանկում, որում այն ​​զբաղեցնում է 23-րդ տեղ։


== Առանձնահատկություն և բովանդականություն ==
Վեպերից յուրաքանչյուրում գրողը նկարագրել է տարբեր ամերիկացիների պատմություններ, որոնց ճակատագրերը, այնուամենայնիվ, հատվում են սյուժեի զարգացման ընթացքում, ովքեր 20-րդ դարի առաջին կեսին փորձել են իրենց տեղը գտնել ամերիկյան հասարակության մեջ։ Մեջբերել է նաև կարճ կենսագրական պատմություններ երկրի հայտնի քաղաքացիների մասին, ինչպիսիք են Այսեդորա Դունկան կամ Ֆրեդերիկ Թեյլորը, երբեմն` իրենց գործունեության բացասական գնահատմամբ, երբեմն էլ դրական կամ չեզոք։ Այս աշխատության մեջ Դոս Փասոսը ստեղծեց կոլաժների նման մի բան՝ հիմնված թերթի հրապարակումների և ժողովրդական երգերի վրա, տեղադրեց ինքնակենսագրական գլուխներ՝ գրված գիտակցության հոսքի եղանակով։ Ընդհանուր առմամբ, եռագրության մեջ կարելի է առանձնացնել պատմվածքի չորս ձև։ Չնայած «ԱՄՆ»-ում ակնհայտ հերոսի բացակայությանը, Եկատերինա Սալմանովայի խոսքերով «կարելի էր կռահել միայնակ տղամարդու կերպարը, որը օգնության և աջակցության կարիք ունենալով կորել էր այս խառնաշփոթ և անտարբեր աշխարհում»։ 
Վեպերում մեծ ուշադրություն է դարձվում աշխատող դասակարգի` իրենց իրավունքների համար պայքարի հարցերին։ «Մեծ փողեր»-ի էջերում նկարագրում է «Սակոյի և Վանզետիի գործը»)։
«ԱՄՆ»-ի տեքստը մի քանի անգամ հարմարեցվել է ռադիոհաղորդումների համար։


== Ծանոթագրություններ ==
Սվյատիցա (Վիգայի վտակ)

Անվան այլ կիրառումների համար տե՛ս՝ Սվյատիցա (այլ կիրառումներ)Սվյատիցա (ռուս.՝ Святица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վիգա գետի ձախ ափում՝ 14 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000015204
Հիդրոլոգիական ուսումնասիրությունների կոդը - 110001520
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ղարուղոյ

Ղարուղոյ, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կասսիռատտա

Կասսիռատտա (էստ․՝ Kassiratta), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
KIKA

KiKA (գերմ.՝ Der KinderKanal von ARD und ZDF, ԱՌԴ և ՑԴՖ Մանկական ալիք), գերմանական հեռուստաալիք մանկական և պատանի դիտորդների համար։ Հեռուստաալիքը պատկանում է գերմանական ZDF և ARD հեռուստաընկերություններին։ 1 իսկ 1997-ին վերանվանվել և ստացել է ներկայիս անվանումը։ 2012 թ. ապրիլի 30-ից ալիքը հեռարձակվում է բարձր պարզության ֆորմատով (KiKA HD)։


== Արտաքին հղումներ ==
Պաշտոնական կայք (Գերմաներեն)
ARD կայք (Գերմաներեն)
ZDF կայք (Գերմաներեն)


== Ծանոթագրություններ ==
Ամելիա Ռոդրիգես (Բաիա)

Ամելիա Ռոդրիգես (պորտ.՝ Amélia Rodrigues), համայնք Բրազիլիայում՝ Բաիա նահանգի կազմում։ Գտնվում է Սալվադորի մարզում։ Մտնում է Կատուի գավառի կազմի մեջ։ Բնակչությունը կազմում է 25 122 մարդ՝ 2006 թվականի տվյալներով։ Գրավում է 124,075 կմ2 տարածք։ Բնակչության խտությունը՝ 202,5 մարդ/կմ²։


== Պատմություն ==
Համայնքը հիմնադրվել է 1961 թվականի հոկտեմեբերի 20-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 68.989.178,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.796,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,695 (տվյալները՝ ՄԱԿ-ի զարգացման ծրագրի)։